*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2021.gada \_\_.\_\_\_\_\_\_\_

.§

**Informatīvais ziņojums**

**„Par projekta „Kapacitātes celšana un izpratnes veicināšana, lai novērstu un mazinātu neiecietību Latvijā” īstenošanu Eiropas Savienības programmas „Tiesības, vienlīdzība un pilsonība” ietvaros”**

(...)

1. Pieņemt zināšanai iesniegto informatīvo ziņojumu.
2. Saskaņā ar Eiropas Parlamenta un Padomes 2013.gada 17.decembra regulu (ES) Nr.1381/2013, ar ko izveido programmu „Tiesības, vienlīdzība un pilsonība”, ņemot vērā Eiropas Komisijas Tiesiskuma un patērētāju ģenerāldirektorāta 2020.gada 8.oktobra aicinājuma vēstuli Nr.Ares(2020)5344796 par projekta izvērtēšanas rezultātiem un līguma slēgšanas iespējām minētās programmas projektu konkursa „Uzaicinājums iesniegt priekšlikumus rasisma, ksenofobijas, homofobijas un cita veida neiecietības novēršanai un apkarošanai, kā arī naida runas uzraudzīšanai, novēršanai un apkarošanai tiešsaistē” (uzaicinājums Nr.REC RRAC-RACI-AG-2020) ietvaros, atļaut Sabiedrības integrācijas fondam uzņemties valsts budžeta ilgtermiņa saistības projekta „Kapacitātes celšana un izpratnes veicināšana, lai novērstu un mazinātu neiecietību Latvijā” īstenošanai. Projekta kopējās izmaksas ir 33 534 *euro*, tai skaitā Eiropas Komisijas finansējums 26 827 *euro* un valsts budžeta līdzfinansējums 6 707 *euro*.
3. Sabiedrības integrācijas fondam šī protokollēmuma 2.punktā minētā projekta īstenošanai normatīvajos aktos noteiktajā kārtībā iesniegt Finanšu ministrijā valsts budžeta līdzekļu pārdales pieprasījumu priekšfinansējuma un līdzfinansējuma nodrošināšanai no budžeta 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
4. Sabiedrības integrācijas fondam pēc maksājumu saņemšanas no projekta vadošā partnera nodrošināt līdzekļu ieskaitīšanu valsts pamatbudžeta ieņēmumos no valsts budžeta piešķirtā priekšfinansējuma apmērā.

Ministru prezidents A.K.Kariņš

Valsts kancelejas direktors J.Citskovskis

Kultūras ministrs N.Puntulis

Vīza: Valsts sekretāre D.Vilsone

Lāce 29923080

Sanita.Lace@sif.gov.lv